Photos: Miguela Xuereb .td_uid_2_61965c3b8ec3d_rand.td-a-rec-img{text-align:left}.td_uid_2_61965c3b8ec3d_rand.td-a-rec-img img{margin:0 auto 0 0} 390 persuna jew 94% tal-ħaddiema tal-Aġenzija għas-Servizzi Korettivi ffirmaw petizzjoni u wassluha quddiem il-General Workers Union sabiex juru l-apprezzament tagħhom u jirringrazzjaw lil-eks direttur Alex Dalli għax-xogħol tiegħu fl-Aġenzija. Fi stqarrija l-GWU qalet li l-ħaddiema riedu juru pubblikament il-progress li sar taħt it-tmexxija ta' Dalli fit-tliet snin u nofs li kien ilu jmexxi. L-eks direttur tal-Faċilità Korrettiva ta' Kordin issospenda lilu nnifsu wara li l-ġimgħa l-oħra nstab persuna oħra mejta fil-ħabs. Matul it-tmexxija ta' Dalli seħħew 14-il mewt bl-aħħar tlieta jseħħu fl-aħħar ħames xhur. X'ġara l-ġimgħa l-oħra Jinstab mejjet Indjan li daħal il-ħabs xahar ilu Il-GWU semmiet kif matul it-tmexxija ta' Dalli, l-Aġenzija bniet strutturi ċari, ordni u biżżejjed riżorsi biex il-ħaddiema jagħmlu xogħolhom b'mod effettiv u jassistu fir-riabilitazzjoni tal-priġunieri. Il-Unjiin semmiet li għal diversi snin, il-ħaddiema u l-familji tagħhom bagħtew fis-skiet u ma kellhomx għodda biex jaħdmu. Semmew ukoll il-fatt li taħt it-tmexxija tal-eks direttur, ġiet eliminata d-droga u l-vjolenza mill-ħabs u setgħet issir iktar ħidma mal-priġunieri. Ġie spjegat ukoll ix-xogħol infrastrutturali li sar biex ikun hemm l-ewwel medical centre state of the art u tranġaw iċ-ċelel li kienu tħallew abbandunati għal diversi snin. Issemma wkoll li ġew ingaġġati 25 professjonist fosthom tobba, psikjatri, dentist, psikologi u infermiera. Il-Unjin qalet ukoll li fl-aħħar zhur ġie nnegozjat l-ewwel ftehim kollettiv għal dawn il-ħaddiema. Fi tmiem din l-istqarrija l-unjin spjegat li hija impenjata li taħdem mal-amministrazzjoni magħżula għall-Aġenzija biex ikun żgurat li ma jkunx hemm regress fix-xogħol li sar u jkompli jkun hemm titjib. Spejgat li fl-aħħar xhur l-Union u l-Aġenzija nnegozjaw l-ewwel ftehim kollettiv għall-ħaddiema tas-servizzi korrettivi u żiedet li hija tinsab ċerta li l-ħaddiema lesti li jaħdmu biex ikompli jinħoloq ambjent ta' riabilitazzjoni. Is-Sibt li għadda saret velja minn numru ta' attivisti biex ifakkru l-14-il persuna li mietu taħt it-tmexxija tal-eks direttur tal-ħabs Alex Dalli. Fid-diskors huma qalu li, "l-imwiet ta' Kordin huma riżultat ċar tat-tmexxija bit-terrur li ħaddan id-Direttur tal-ħabs, Alex Dalli. La r-riżenja tiegħu u wisq anqas il-fatt li ssospenda ruħu m'huma ser iġibu l-vittmi lura." Is-Sibt li għadda "Ir-renju tat-terrur" wara l-14-il mewt fil-ħabs – l-attivisti L-aħħar vittma, Indjan ta' 35 sena li nstab mejjet fiċ-ċella tiegħu, ħalla nota li fiha qal li ħajtu spiċċat. Huwa talab lill-awtoritajiet tal-ħabs biex jibagħtu l-oġġetti tiegħu lill-qraba tiegħu fl-Indja. Fl-ittra ħalla jkoll l-kuntatti tal-qraba tiegħu. Ittra li ħalla l-aħħar vittma "Ħajti spiċċat" – l-aħħar kliem tal-priġunier Indjan " Jekk tridu lil Alex Dalli ġibu lura l-14-il persuna li mietu" – Cassola Il-Professur u Kandidat Indipenedenti Arnold Cassola b'reazzjoni għal din l-istqarrija tal-GWU, qal li l-eks direttur tal-ħabs Alex Dalli jista' jiġi lura bħala direttur fuq kundizzjoni waħda, dik li jġibu lura l-14-il persuna li mietu fil-ħabs matul it-tmexxija tiegħu. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61965c3b8f3e6_rand.td-a-rec-img{text-align:left}.td_uid_3_61965c3b8f3e6_rand.td-a-rec-img img{margin:0 auto 0 0}